**Наредба за изменение и допълнение на Наредба № 43 от 11.09.2001 г. за железопътен превоз на пътници, багажи и колетни пратки**

*(обн., ДВ, бр. 86 от 2001 г., доп., бр. 62 от 2006 г., изм. и доп., бр. 20 от 2010 г., бр. 40 от 2015 г.)*

**§ 1.** В чл. 2 се правят следните изменения и допълнения:

1. Алинея 1 се изменя така:

„(1) Железопътните превози на пътници и техните багажи, в т. ч. и превозите по специални маршрути и условия, се извършват с категории пътнически влакове, в съответствие с чл. 8 от Наредба № 45 от 30 ноември 2001 г. за правилата за номериране на международните и на вътрешните пътнически и товарни влакове (обн., ДВ, бр. 107 от 2001 г.).”

1. В ал. 2 думите „различни категории“ се заличават.
2. Алинея 3 се изменя така:

„(3) Редовните пътнически влакове се движат съгласно Графика за движение на влаковете, който се изготвя по заявка на превозвачите за определен период на движение.“

1. Алинея 4 се изменя така:

„(4) Допълнителните влакове се назначават за определен период при необходимост по заявка на превозвачите, а разписанията им се обявяват най-малко шест денонощия преди влизането им в сила.“

1. Алинея 5 се изменя така:

„(5) Извънредните влакове се назначават по заявка на превозвачите при непреодолима сила или в други особени случаи.“

**§ 2.** В чл. 5, ал. 1 след думите „или друга гара“ се добавя „съгласно условията в тарифите на превозвачите“.

**§ 3.** В чл. 8 се правят следните изменения и допълнения:

1. В ал. 1 думите „железопътната гара“, се заменят с „железопътните гари и спирки“.
2. Алинея 2 се изменя така:

„(2) Всички лицензирани железопътни превозвачи имат право на информационно обслужване без дискриминация в железопътните гари и спирки срещу заплащане, като обявяват публично цените, тарифите и тарифните си условия, както и разписанията на влаковете в гаровото и окологаровото пространство съгласно приетата схема за оформление на пространството в конкретната гара.“

1. Алинея 3 се изменя така:

„(3) Всички лицензирани железопътни превозвачи имат право в железопътните гари и спирки срещу заплащане да продават билети, абонаментни карти и други услуги, свързани с превоза . В този случай се сключва договор, като се прилагат еднакви критерии спрямо всички превозвачи при определяне размера на цените за предоставяне правото на продажби.“

1. Създават се нови ал. 4 и 5:

„(4) Железопътните превозвачи могат да участват в обща схема за информация и интегрирана продажба на билети за издаване на билети, директни билети и за извършване на резервации на недискриминационна основа.

(5) Превозвачите приемат планове за действие в извънредни ситуации и гарантират, че при сериозни нарушения в трафика тези планове са координирани по подходящ начин, с цел оказване на помощ на пътниците по смисъла на чл. 18 от Регламент (ЕО) № 1371/2007.“

**§ 4.** В чл. 9 думите „заплащане на добавки“ се заменят с „допълнително заплащане“.

**§ 5.** В чл. 11 се правят следните изменения и допълнения:

1. Досегашният текст става ал. 1 и се изменя така:

„(1) Превозът на пътници се извършва в обикновени пътнически, спални или кушет вагони, както и мотрисни влакове, във втори или първи клас, за пътуване с които пътникът е длъжен да се снабди със съответен превозен документ – билет, директен билет, абонаментна карта или друг документ за безплатно пътуване или пътуване с намалени цени.“

1. Създават се нови ал. 2 и 3:

„(2) При снабдяване с превозен документ с право на безплатно пътуване или пътуване с намалени цени, пътникът е длъжен да представи документ, удостоверяващ това право.

(3) Специалните условия за пътуване на групите пътници, имащи право на безплатно или с намалени цени пътуване в обществения транспорт, определени с акт на Министерския съвет, се уреждат в тарифата на превозвача, при условията на сключен договор за обществени превозни услуги в областта на железопътния транспорт.“

**§ 6.** Член 12 се изменя така:

„Чл. 12. Билетите съдържат:

1. наименованието и адреса на управление на превозвача;

2. датата и часа на тръгване;

3. гарата на заминаване и пристигане;

4. маршрута на пътуването;

5. гарите за връзка при пътуване с два и повече влака;

6 номера и категорията на влака или влаковете при пътуване с два и повече влака;

7. класа на вагона или вагоните при пътуване с два и повече влака;

8. превозната цена;

9. срока на валидност на билета;

10. номера на документа, даващ право на безплатно пътуване или пътуване с намалени цени;

11. информацията за задължителни заверки.“

**§ 7.** В чл. 13 се правят следните изменения и допълнения:

1. Алинея 2 се изменя така:

„(2) При пътуване във влаковете със задължителна резервация на места, в спални или кушет вагони, както и при резервация по желание на клиента, освен с документ за пътуване в съответния клас, пътникът е длъжен да се снабди и с билет за запазено седящо или спално място (резервация).“

1. В ал. 3 думите „билети (добавки) за влак от по-висока категория“ се заменят с „билети за доплащане за влак от по-висока категория или вагон от по-висок клас“.

**§ 8.** В чл. 14 се правят следните изменения:

1. В ал. 2 думите „е безименна и“ се заличават.
2. Алинея 3 се заличава.

**§ 9.** Член 15 се изменя така:

„Чл. 15. Абонаментната карта съдържа:

1. наименованието и адреса на управление на железопътния превозвач;
2. началната и крайната гара на участъка или цялата железопътна мрежа;
3. срока на валидност;
4. превозната цена;
5. номера на документа, даващ право на намаление.“

**§ 10.** Член 16 се изменя така:

„Чл. 16. Абонаментните карти на пътниците, имащи право на безплатно или с намалени цени пътуване в обществения транспорт, се издават срещу документ, удостоверяващ това право.“

**§ 11.** В чл. 17 се правят следните изменения и допълнения:

1. Алинея 2 се изменя така:

„(2) Пътник, който не представи при проверка билет, абонаментна карта или документ за безплатно или с намалени цени пътуване, е длъжен да закупи билет, издаден във влака, по цена, определена в тарифните условия на превозвача.“

1. Алинея 3 се изменя така:

„(3) Пътник, който откаже да заплати цената по ал. 2, се отстранява от превозното средство.“

1. Алинея 4 се заличава.

**§ 12.** Член 18 се изменя така:

„Чл. 18. Пътник, снабден с билет за пътнически или бърз влак, или с друг превозен документ, се допуска да пътува във влак от по-висока категория или вагон от по-висок клас, само след като заплати билет за доплащане за съответното разстояние, категория или класа, съгласно тарифата на превозвача.“

**§ 13.** Член 19 се изменя така:

„Чл. 19. Билетите и абонаментните карти, резервациите и други документи за услуги, свързани с превоза, се закупуват от билетните каси в гарите, спирките или железопътните бюра за продажба на билети в населените места, както и от автомати за продажба на билети или продажби онлайн.“

**§ 14.** В чл. 20, ал. 1 думите „без билет“, се заменят с „безплатно във всички категории влакове с превозен документ за безплатно пътуване, съобразно тарифата на превозвача срещу копие или снимка на документ, удостоверяващ възрастта“.

**§ 15.** В чл. 22 се правят следните изменения и допълнения:

1. Основният текст на л. 1 се изменя така:

„(1) Не се допускат да пътуват или могат да бъдат отстранени от влака:“ и в алинеята се правят следните изменения:

а) точка 2 се изменя така:

„2. лица, които представляват опасност за сигурността на останалите пътници или за цялото движение и за нормалното функциониране на железопътния транспорт, както и тези, които по явно недопустим начин нарушават обществения ред или комфорта на останалите пътници;“;

б) точка 3 се заличава;

в) точка 4 се изменя така:

„4. пътници, които откажат да заплатят цената на билета във влака по чл. 17, ал. 2 в случаите, когато не притежават или притежават нередовен документ за пътуване.“

1. В ал. 4 след думата „билета“ се поставя запетая и се добавя „нито на цената за превоза на багаж, която са заплатили. Отстраненият пътник не може да изисква неговият багаж, предаден за превоз, да му бъде предаден в друга гара освен заявената от него крайна гара“.

**§ 16.** В чл. 23, ал. 2 се изменя така:

„(2) Билетът или друг документ за превоз не дават право на запазено седящо или спално място. Запазеното седящо или спално място (резервация) се заплаща допълнително и дава право на ползване на седящото или спалното място.“

**§ 17.** В чл. 27 се правят следните изменения и допълнения:

1. Досегашният текст става ал. 1 и в него думите „да са отворени“ се заменят с „и бистрата да са проходими за преминаване на пътниците“.
2. Създава се нова ал. 2:

„(2) В тарифата на превозвача се определя работното време на ресторант-вагоните и бистрата, за което пътниците се информират по подходящ начин.“

**§ 18.** В чл. 28 след думата „тарифата“ се добавя „на превозвача“.

**§ 19.** В чл. 29, ал. 1, т. 6 думите „за превоз на пътници“ се заличават.

**§ 20.** В чл. 33 се правят следните изменения и допълнения:

1. Досегашният текст става ал. 1 и в него след думата „билетите“ се добавя „и резервациите“.
2. Създава се нова ал. 2:

„(2) Преди приключване на пътуването кондукторът връща на пътника всички документи по ал. 1.“

**§ 21.** Вчл. 34 се правят следните изменения и допълнения:

1. Досегашният текст става ал. 1.

2. Създава се нова ал. 2:

„(2) С цел проверка и предотвратяване на разпространение на фалшиви билети, кондукторът има право да изземе превозния документ на пътника като му издаде и връчи заместващ документ.“

**§ 22.** Чл. 35 се изменя така:

„Чл. 35. При международните превози на пътници със спален или кушет вагон превозният персонал или контролните органи на превозвача правят копие на резервацията за спално място с цел разчитане с другите превозвачи.“

**§ 23.** В чл. 36, ал. 1 думите „и съответна добавка, определена в тарифата на превозвача,“ се заменят с „по чл. 17, ал. 2“.

**§ 24.** В чл. 37, ал. 1 думите „и съответната добавка“ се заменят с „по чл. 17, ал. 2“.

**§ 25.** В § 1 от Допълнителните разпоредби т. 6 се отменя.

**Росен Желязков**

*Министър на транспорта,*

*информационните технологии и съобщенията*